cyanic-selkie/wikianc huggingface dataset:
রাজু মুখার্জি
জীবন এবং কর্মজীবন
মুখার্জি ডানহাতি ব্যাটসম্যান হিসেবে খেলেছেন, ৫০টি প্রথম-শ্রেণীর খেলায় তিনি ৩৭-এর বেশি গড়ে ২০০০-এর বেশি রান করেছেন। তিনি ১৯৭২/৭৩ থেকে শুরু করে দশটি মৌসুমে বাংলার প্রতিনিধিত্ব করেন এবং কিছু ম্যাচে দলের অধিনায়কত্বও করেন। তিনি ১৯৭২-৭৩ দুলীপ ট্রফিতে ইস্ট জোনের হয়ে প্রথম-শ্রেণীর ক্রিকেটে অভিষেক করেন। তিনি ১৯৮০ সালে সফরকারী পাকিস্তানি দলের বিপক্ষে খেলা পূর্বাঞ্চলীয় দলের অধিনায়ক ছিলেন। মুখার্জির চূড়ান্ত প্রথম শ্রেণীর উপস্থিতি ১৯৮১ সালের ডিসেম্বরে ৩১ বছর বয়সে আসে।
একজন প্রাক্তন কোচ, মুখার্জি এর আগে বোর্ড অফ কন্ট্রোল ফর ক্রিকেট ইন ইন্ডিয়াতে ট্যালেন্ট রিসোর্স ডেভেলপমেন্ট উইং-এর ট্যালেন্ট রিসোর্স ডেভেলপমেন্ট অফিসার (টিআরডিও) হিসাবে কাজ করেছিলেন। প্রাক্তন বাংলার অধিনায়ক প্রকাশ পোদ্দার এবং মুখার্জীকে দুই টিআরডিও হিসাবে বিবেচনা করা হয় যারা ২০০৩ সালে মহেন্দ্র সিং ধোনিকে প্রথম দেখেছিলেন।
মুখার্জি ২০০৬/০৭ মৌসুম থেকে ২০১২/১৩ মৌসুম পর্যন্ত ম্যাচ রেফারি হিসেবে কাজ করেছেন, ইন্ডিয়ান প্রিমিয়ার লিগ সহ ঘরোয়া টুর্নামেন্টে দায়িত্ব পালন করেছেন। তিনি ২০১৪ সালে ক্রিকেট অ্যাসোসিয়েশন অফ বেঙ্গল- এর সিনিয়র দল নির্বাচক কমিটির চেয়ারম্যান হিসেবে নিযুক্ত হন, কিন্তু নভেম্বর ২০১৫ এ পদ থেকে পদত্যাগ করেন। অক্টোবর ২০১৪ সালে, মুখার্জি ইডেন গার্ডেন্সের ১৫০ তম বার্ষিকী উপলক্ষে ইডেন গার্ডেনস: লিজেন্ড অ্যান্ড রোমান্স নামে নিজের লেখা একটি বই প্রকাশ করেন।
মুখার্জির বড় ভাই দেবব্রত মুখার্জি (দেব মুখার্জি)ও ১৯৬০ এবং ১৯৭০-এর দশকে বাংলার হয়ে প্রথম-শ্রেণীর ক্রিকেট খেলেছিলেন একজন উদ্বোধনী ব্যাটসম্যান হিসেবে।
সুনীল অর্থনীতি
সুনীল অর্থনীতি সুনীল অর্থনীতি বা Blue Economy অর্থনীতির এমন একটি বিষয় যেখানে একটি দেশের সামুদ্রিক পরিবেশ কিংবা সামুদ্রিক সম্পদের সুষ্ঠ ব্যবহার ও রক্ষণাবেক্ষন নিয়ে আলোচনা করা হয়।
সুনীল অর্থনীতি বা ব্লু-ইকোনমি হচ্ছে সমুদ্রের সম্পদনির্ভর অর্থনীতি।  সমুদ্রের বিশাল জলরাশি ও এর তলদেশের বিভিন্ন প্রকার সম্পদকে কাজে লাগানোর অর্থনীতি। অর্থাৎ, সমুদ্র থেকে আহরণকৃত যে কোন সম্পদ দেশের অর্থনীতিতে যুক্ত হয়, তাই ব্লু -ইকোনমির বা সুনীল অর্থনীতির পর্যায়ে পড়বে।
সমুদ্র পৃথিবীর অন্যতম মূল্যবান প্রাকৃতিক সম্পদ। সমুদ্র, মাছ এবং মত্স্য সম্পদের মাধ্যমে খাবার চাহিদা মেটায়, মানুষ এবং পন্য পরিবহনের মাধ্যম হিসেবে ব্যবহূত হয়। এছাড়াও সমুদ্র নানা ধরনের প্রাকৃতিক খনিজ সম্পদ যেমন বালি, লবণ, কবাল্ট, গ্রাভেল,  এবং কপার  ইত্যাদির আধার হিসেবে ব্যবহূত হয় এবং তেল ও গ্যাস আহরণ ক্ষেত্র হিসেবে সমুদ্র প্রয়োজন হয়। এসব উপাদান সমষ্টিকেই বলা হয় সুনীল অর্থনীতি (Blue Economy)|  সুনীল অর্থনীতির এর মূল উদ্দেশ্য হচ্ছে কর্মসংস্থান সৃষ্টিতে সহায়তা করা, দেশের সম্পদ বৃদ্ধি করা, সামাজিক পুঁজির সৃষ্টি করা, আয় বাড়ানো এবং সর্বোপরি পরিবেশে সঞ্চয়-বিনিয়োগের মধ্যে ভারসাম্য সৃষ্টি করা।
এলভিস প্রেসলি
এল্‌ভিস প্রেস্‌লি (Elvis Presley; ৮ জানুয়ারি ১৯৩৫ – ১৬ আগস্ট ১৯৭৭) ছিলেন মার্কিন রক সঙ্গীতশিল্পী ও অভিনেতা। তিনি বিংশ শতাব্দীর সবচেয়ে জনপ্রিয় গায়ক এবং সবচেয়ে বহুল বিক্রিত অ্যালবামের সঙ্গীতশিল্পীদের মধ্যে অন্যতম। তিনি বিংশ শতাব্দীর অন্যতম উল্লেখযোগ্য সাংস্কৃতিক আইকন হিসাবে বিবেচিত, তাকে "কিং অব রক অ্যান্ড রোল" বা আরও সহজভাবে "দ্য কিং" নামে অভিহিত করা হয়।
রেকর্ড সংগীতের ইতিহাসে প্রেসলি সর্বাধিক বিক্রিত একক শিল্পী। তিনি বাণিজ্যিকভাবে পপ, দেশীয়, ব্লুজ এবং গসপেল সহ অনেকগুলি ঘরানার সঙ্গীতে বাণিজ্যিকভাবে সফল ছিলেন। তিনি তিনটি প্রতিযোগিতামূলক গ্র্যামি অ্যাওয়ার্ড জিতেছেন, ৩৬ বছর বয়সে গ্র্যামি লাইফটাইম অ্যাচিভমেন্ট অ্যাওয়ার্ড পেয়েছিলেন এবং সঙ্গীতে একাধিকবার "হল অব ফ্রেম" খ্যাতি পেয়েছেন।
এলভিস প্রেসলির জন্ম মিসিসিপির টুপেলো শহরে। তের বছর বয়সে তিনি তার পরিবারের সাথে টুপেলো ছেড়ে টেনেসি অঙ্গরাজ্যের মেম্ফিস শহরে চলে যান। সেখানে তিনি ১৯৫৪ সালে সান রেকর্ডস নামে একটি সংগীত বিষয়ক প্রতিষ্ঠানে গান গাওয়ার মাধ্যমে তার সংগীত জীবন শুরু করেন। সান রেকর্ডসের প্রযোজক স্যাম ফিলিপস শ্রোতাদের কাছে আফ্রো-আমেরিকান সঙ্গীতের একটি জনপ্রিয় ধরন ছড়িয়ে দিতে চান। গিটার বাদক স্কটি মুর ও বেজিস্ট বিল ব্ল্যাককে নিয়ে গঠিত প্রেসলির দ্য ব্লু মুন বয়েজ সঙ্গীতদল রক ও রোল, আপটেম্পো, কান্ট্রি সঙ্গীতে ব্যাকবিট-ড্রাইভেন ফিউশন এবং রিদম ও ব্লুজ সংগীতের অগ্রপথিক হিসেবে অবতীর্ণ হন। ১৯৫৫ সালে ড্রাম বাদক ডি.জে. ফন্টানা তাদের সাথে যোগ দেন এবং প্রেসলির ব্যবস্থাপক কর্নেল টম পার্কার তাদের আরসিএ ভিক্টরের সাথে চুক্তির ব্যবস্থা করে দেন। পার্কার আরও ১২ বছর প্রেসলির ব্যবস্থাপকের দায়িত্ব পালন করেন। আরসিএ'র প্রকাশনায় প্রেসলির গাওয়া প্রথম একক গান ছিলো "হার্টব্রেক হোটেল"। এটি ১৯৫৬ সালের জানুয়ারিতে প্রকাশিত হয়। সমালোচকদের মতে এই গানটির মধ্যেই প্রথম রক ও রোলের সফল ব্যবহার দেখতে পাওয়া যায়। গানটি প্রকাশিত হওয়ার পরপরই তা মার্কিন যুক্তরাষ্ট্রের টপচার্টের শীর্ষে স্থান করে নেয়। এরপরে তিনি টেলিভিশনে গান গেতে শুরু করেন এবং অল্পকিছুদিনের মধ্যেই তার গান সেরা গানের তালিকার শীর্ষ স্থান দখল করে নেয় এবং তিনি সমকালীন গায়কদের মধ্যে সেরা বিবেচিত হন।
কণ্ঠশিল্পীর পাশাপাশি তিনি একজন চলচ্চিত্র অভিনেতাও ছিলেন। প্রিসলি অভিনীত প্রথম চলচ্চিত্রের নাম "লাভ মি টেন্ডার"। ছবিটি ১৯৫৬ সালের নভেম্বরে মুক্তি পায়। ১৯৫৮ সালে তিনি বাধ্যতামূলকভাবে সেনাবাহিনীতে নিয়োগপ্রাপ্ত হন। ২ বছর পর তিনি সেনাবাহিনী ছেড়ে আবার সংগীত জগতে ফিরে আসেন কিছু তুমুল জনপ্রিয় গানের মাধ্যমে। তিনি সেসময় মঞ্চে গাইতে শুরু করেন। এবং তার সে সময়কার গাওয়া গানগুলো বাণিজ্যিকভাবে প্রচুর সফলতা পায়। মিঃ পার্কারের উৎসাহে ১৯৬০ সালে তিনি আবার হলিউডে ছবি বানানো এবং সংগীত পরিচালনা শুরু করেন কিন্তু তার এসব কাজ ব্যাপকভাবে সমালোচিত হয়। ১৯৬৮ সালে তিনি সাত বছর পর আবার স্টেজে গান গেতে শুরু করেন। তার এসময়ের করা ট্যুরগুলোও বাণিজ্যিকভাবে সফল হয় এবং সাথে সাথে প্রচুর জনপ্রিয়তাও পায়। ১৯৭৩ সালে এলভিস প্রেসলির স্টেজে করা একটি গান প্রথমবারেরমত স্যাটেলাইট থেকে দেখা হয়। স্যাটেলাইটের মাধ্যমে বিশ্বব্যাপী প্রায় দেড় বিলিয়ন দর্শক গানটি সরাসরি উপভোগ করে। তিনি জীবনের শেষদিকে এসে মাদকাসক্ত হয়ে পড়েছিলেন বলে জানা যায়। অনেকেই মাদকদ্রব্যকেই তার মৃত্যুর কারণ হিসেবে অভিহিত করেন। তিনি ১৯৭৭ সালের ১৬ই আগস্ট হঠাৎ হৃদরোগে আক্রান্ত হয়ে মারা যান।
২০১২ সালে তাঁর সম্মানে প্যারাডোনিয়া প্রেসলি নামে একটি মাকড়সার প্রজাতির নামকরণ করা হয়েছিল। ২০১৮ সালে, রাষ্ট্রপতি ডোনাল্ড ট্রাম্প তাঁকে মরণোত্তর প্রেসিডেন্সিয়াল মেডেল অফ ফ্রিডম প্রদান করেন।
টুপেলোতে শৈশব
এলভিস প্রেসলি ১৯৩৫ সালের ৮ই জানুয়ারি মিসিসিপ্পির টুপেলোতে জন্মগ্রহণ করেন । তার বাবার নাম ভ্যারন এলভিস এবং মায়ের নাম লাভ প্রিসলি । তিনি যখন জন্মগ্রহণ করেন তখন তার বাবার বয়স ছিল ১৮ এবং মায়ের বয়স ছিল ২২ বছর । জেসে গারন প্রেসলি নামে তার একজন জমজ ভাই ছিল যিনি প্রেসলির জন্মের ৩৮ মিনিট আগে জন্ম নিয়েছিলেন।
প্রেম ও বিয়ে
সেনাবাহিনীতে যোগদান প্রিসলির অনিচ্ছাকৃত হলেও এই সেনাবাহিনীতে যোগদানের ফলেই দেখা পান জীবনের পরম বন্ধুর। সেনাবাহিনীর সৈন্য হিসেবে জার্মানীতে অবস্থানের সময় চৌদ্দ বছর বয়সী ওয়াগনারের প্রেমে পড়েন প্রিসলি। দীর্ঘদিন প্রেম পর্ব শেষে ১৯৬৭ সালের ১ মে তারা বিবাহ বন্ধনে আবদ্ধ হন। ১৯৬৭ সালের ১ লা ফেব্রুয়ারি প্রিসলি-ওয়াগনারের সংসারে আগমন ঘটে নতুন অতিথি একমাত্র কন্যা লিস্যা ম্যারী প্রিসলির।
আয়দিন রুস্তিচ
আয়দিন রুস্তিচ (Ajdin Hrustic; জন্ম: ৫ জুলাই ১৯৯৬) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে ইতালীয় ক্লাব এল্লাস ভেরোনা এবং অস্ট্রেলিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
আয়দিন রুস্তিচ ১৯৯৬ সালের ৫ই জুলাই তারিখে অস্ট্রেলিয়ার ডান্ডেনংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রুস্তিচ কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৮ই নভেম্বর তারিখে ঘোষিত অস্ট্রেলিয়ার ২৬ সদস্যের চূড়ান্ত দলে স্থান পেয়েছেন।
আলেকজান্ডার বো
নজরুল ইসলাম স্বপন (মঞ্চ নাম আলেকজান্ডার বো নামেই অধিক পরিচিত; জন্ম নভেম্বর ১৯, ১৯৭৩) হচ্ছেন একজন বাংলাদেশী চলচ্চিত্র অভিনেতা। তার অভিনীত অন্যান্য উল্লেখযোগ্য চলচ্চিত্রগুলো হল ম্যাডাম ফুলি, গণধোলাই, আজকের দাপট, হিংস্র থাবা, জুম্মন কসাই, গিরিঙ্গীবাজ, ভন্ড ওঝা, আজকের দাপট, ওরা দালাল, বাঘে বাঘে লড়াই, টর্নেডো কামাল, একশো কোটি টাকা, ৭১-এর গেরিলা।তিনি চলচ্চিত্রের অশ্লীল যুগের নায়ক।
কর্ম জীবন
১৯৯৬ সালে শহীদুল ইসলাম খোকন পরিচালিত লম্পট সিনেমায় অভিনয়ের মাধ্যমে বাংলাদেশী চলচ্চিত্রে তার যাত্রা শুরু হয়। মার্শাল আর্ট ভিত্তিক চলচ্চিত্রের অন্যতম অভিনেতা রুবেল এর সহযোগি হিসেবে চলচ্চিত্রে বো’র আগমন। তৎকালীন সময়ে রুবেল-শহীদুল ইসলাম খোকনের জুটি অত্যন্ত সফল ছিল। এই জুটি ভেঙ্গে যাওয়ার পর খোকন আলেকজান্ডার বো-কে নিয়ে ম্যাডাম ফুলি নির্মান করেন। বো অভিনীত ম্যাডাম ফুলি চলচ্চিত্রটি জাতীয় চলচ্চিত্র পুরস্কার অর্জন করলে তিনি অভিনেতা হিসেবে সকলের দৃষ্টি কাড়েন। মার্শাল আর্টে চারবার ব্ল্যাকবেল্ট জয়ী এই অভিনেতা বাংলাদেশী চলচ্চিত্রে ফুটবল কারাতে উপস্থাপন করে বেশ আলোচিত হয়েছিলেন।
অন্যান্য কর্ম
চিত্রনায়ক আলেকজান্ডার বো একজন সফল মার্শাল আর্ট শিল্পী। দেশে মার্শাল আর্ট এর মাধ্যমে সুনাম অর্জনের পাশাপাশি, আন্তর্জাতিক পর্যায়েও বাংলাদেশকে মার্শাল আর্ট এর মাধ্যমে তুলে ধরেছেন একাধিকবার। তিনি ১৯৯২ থেকে ১৯৯৮ সাল পর্যন্ত টানা ছয়বার জাতীয় কারাতে চ্যাম্পিয়ন হয়েছেন, প্রতিবারই গোল্ড মেডেল পেয়েছেন। দিল্লিতে অনুষ্ঠিত সাউথ এশিয়ান কারাতে চ্যাম্পিয়ন ১৯৯৭ নির্বাচিত হয়েছিল। এছাড়া ১৯৯৮ সালে রাশিয়াতে ইউরোপিয়ান কারাতে প্রযোগিতায় অংশ নিয়ে রানারআপ হয়েছিল ।
সমালোচনা
প্রায় শতাধিক চলচ্চিত্রে অভিনয় করা আলেকজান্ডার বো অশ্লীল দৃশ্যের অন্যতম প্রধান অভিনেতা হিসেবে অত্যন্ত সমালোচিত ব্যক্তিত্ব। অশ্লীল চলচ্চিত্রের বিরুদ্ধে ব্যবস্থা গ্রহণ শুরু হলে অন্যান্য অভিনেতাদের মত তিনিও কর্মশূন্য হয়ে পড়েন। সে সময় তার অভিনীত প্রায় সতেরোটি চলচ্চিত্র বন্ধ হয়ে যায় ।
কোয়ামে এনক্রুমাহ
কোয়ামে এনক্রুমাহ (ফরাসি:Nwia-Kofi Ngonloma; ইংরেজি: Kwame Nkrumah)(২১শে সেপ্টেম্বর ১৯০৯- ২৭শে এপ্রিল ১৯৭২) ঘানার স্বাধীনতা সংগ্রামী যোদ্ধা ছিলেন। তিনি দেশকে ব্রিটিশ শাসন থেকে মুক্ত করেন। তিনি পশ্চিম আফ্রিকার নযিমা উপজাতীর মানুষ ছিলেন। জোটনিরপেক্ষ আন্দোলনেও তার ভুমিকা অনস্বীকার্য ।
thumb|সোভিয়েত ডাকটিকিটে কোয়াম ঙ্ক্রুমা
জীবনী
কোয়ামে এনক্রুমাহ ১৯০৯ সালের ২১ সেপ্টেম্বর জন্মগ্রহণ করেন।তিনি ক্যাথলিক মিশন স্কুলে পড়াশোনা করেন। পরে সরকারী কারিগরি কলেজেও পড়েন। ১৯৩৫ সালে নামডি আযিকিওয়েরসাথে যুক্তরাষ্ট্র পাড়ি দেন। নামডি আযিকিওয়ে পরে নাইজেরিয়ার রাষ্ট্রপতি হন। এখানে তিনি লিঙ্কন বিশ্ববিদ্যালয়ে পড়াশোনা করেন। এখেনে তিনি দলের সদস্য হন। ১৯৪৫ সালে তিনি লন্ডন যান। West African Students Union দলের সহসভাপতি হয়েছিলেন। এই সময় জ্র্জ প্যাডমোরের সাথে পরিচিত হন। ১৯৪৭ সালে স্বদেশে আসেন। United Gold Coast Convention দলের সদস্য হন। ব্রিটিশ বিরোধি আন্দোলন চালানোর দায়ে গ্রেফতার হন। ১৯৪৯ সালের জুন মাসে দলের অন্তর্দ্বন্দ্বে দল ছেড়ে Conventional Peoples Party দল করেন। এই সময় গ্রেফতার হন। ১৯৫১ সালে সাধারণ নির্বাচনে জয়ী হয়ে মুক্তি পান। তিনি প্রধানমন্ত্রী হন। ১৯৫৪ থেকে দেশে গোলযোগ দেখা যায়। ১৯৫৬ সালে তিনি এই অশান্তি দমন করেন। ১৯৫৭ সালে ৬ মার্চ স্বাধীনতা আসে। ১৯৬০ সালে তিনি রাষ্ট্রপতিত্ব গ্রহ্ণ করেন।আফ্রিকাব্যাপি তৈরির চেষ্টা করেন। Osagyefa উপাধী ধারণ করেন। এই সময় একনায়ক্তন্ত্রে বিরক্ত বিরোধীরা হত্যার ষড়যন্ত্র করেন। ১৯৬৩ সালে প্রকল্প পুরোপুরি ব্যর্থ হয়। ১৯৬৪ সালে ঘানাকে সমাজতন্ত্রী রাষ্ট্র ঘোষণা করেন। ২৪শে ফেব্রুয়ারি ভিয়েতনাম সফরে যাওয়ার সময় গদিচ্যুত হন। এরপর তিনি ভিয়েনাতে আশ্রয় নেন। ১৯৭২ সালের ২৭শে এপ্রিল তিনি নিঃসঙ্গ অবস্থায় মারা যান।
রাজনৈতিক জীবন
১৯৪৫ সালে তিনি পঞ্চম প্যান-আফ্রিকান সম্মেলনের যুগ্ম-সম্পাদকের দায়িত্ব পালন করেন। ১৯৪৭ সালে ইউনাইটেড গোল্ড কোস্ট কনভেশন-এর সেক্রেটারি হন। ১৯৪৯ সালে গড়ে তুলেন কনভেশন পিপলস পার্টি নামে একটি রাজনৈতিক দল। ১৯৫২ সালে তিনি দেশের প্রধানমন্ত্রী নির্বাচিত হন। ১৯৫৬ সালে তার রাজনৈতিক দল নির্বাচনে বিজয়ী হলে গোল্ড কোস্ট স্বাধীনতা লাভ করে এবং দেশটির নাম পরিবর্তন করে রাখা হয় ঘানা। ১৯৬০ সাল পর্যন্ত তিনি দেশটির প্রধানমন্ত্রী হিসাবে দায়িত্ব পালন করেন, এবং একই বছরে তিনি দেশটির প্রেসিডেন্ট নির্বাচিত হন। একদলীয় শাসনব্যবস্থা কায়েম ও ভিন্ন মতাবলম্বীদের কঠোর হাতে দমন করার কারণে তার বিরুদ্ধে অসন্তোষ মাথা চাড়া দিয়ে উঠে। ১৯৬৬ সালে ঘানার শাসন ক্ষমতা দখল করে সামরিক বাহিনী। এই সময় তিনি দেশের বাহিরে ছিলেন।
মৃত্যু
১৯৭২ সালের ২৭ শে এপ্রিল, রোমানিয়ায়।
অ্যারিথমেটিকা ইউনিভার্সালিস
100px|thumb|Title page of the Arithmetica, published 1707 100px|thumb|The English translation by Raphson was published in 1720
অ্যারিথমেটিকা ইউনিভার্সালিস আইজাক নিউটনের লেখা গণিত বই। লাতিন ভাষায় লেখা এই বইটি কেমব্রিজ বিশ্ববিদ্যালয়ের লুকাসিয়ান প্রফেসর উইলিয়াম হুইস্টন প্রকাশ করেন। জোসেফ র‍্যাফসন এই বইটি ইংরেজিতে অনুবাদ করেন। তিনি ১৭২০ সালে ইউনিভার্সাল অ্যারিথমেটিক নামে প্রকাশ করেন। এই বইয়ে বীজগণিত ও জ্যামিতির সম্পর্ক, সমীকরণের সমাধান প্রভৃতি নিয়ে আলোচনা করা হয়েছে।
৩০ ফাল্গুন
৩০ ফাল্গুন বা বাংলা অধিদিবস হল একটি তারিখ যা ৪ দ্বারা বিভাজ্য এমন খ্রিস্টাব্দের বছরগুলিতে বাংলা পঞ্জিকায় যুক্ত করা হয়। পূর্বে ৩০ ফাল্গুন বাংলা পঞ্জিকার একটি নিয়মিত তারিখ ছিল। তবে বাংলা বর্ষপঞ্জির বিদ্যমান অসামঞ্জস্য দূর করে পুরোপুরি বিজ্ঞানভিত্তিক এবং জাতীয় দিবসগুলোকে মূলানুগ করতে, ২০১৫ সালে বাংলা একাডেমির তৎকালীন মহাপরিচালক শামসুজ্জামান খানকে সভাপতি, ঢাকা বিশ্ববিদ্যালয়ের পদার্থবিজ্ঞানের অধ্যাপক অজয় রায়, পদার্থবিজ্ঞানী জামিল চৌধুরী, অধ্যাপক আলী আসগর, একাডেমির পরিচালক অপরেশ কুমার ব্যানার্জি প্রমুখ ব্যক্তিদের নিয়ে তৃতীয়বার বর্ষপঞ্জি সংস্কার কমিটি করা হয়। এই কমিটি প্রধানত বিশেষ দিনগুলোয় গ্রেগরীয় বর্ষপঞ্জিকে ও বাংলা বর্ষপঞ্জিকে মূলানুগ করার বিষয়টিকে অগ্রাধিকার দিয়ে তাদের সুপারিশ পেশ করে। এই কমিটির প্রস্তাব অনুযায়ী—
আরাভান, কিরগিজস্তান
আরাভান হল কিরগিজস্তানের আরাভান জেলার ওশ অঞ্চলের ফারগানা উপত্যকার একটি শহর, মধ্য এশিয়া ওশ থেকে প্রায় ২৫ কিমি পশ্চিমে। এটি আরাভান জেলার রাজধানী। ২০০৯ সালে এর জনসংখ্যা ছিল ১৭,৭৬৭ জন।
সিল্ক রোডে অবস্থিত। কাছাকাছি আরাভানের আকাশী ঘোড়া রয়েছে, সম্ভবত খ্রিস্টপূর্ব ১ম শতাব্দীতে একটি পাহাড়ের মুখে খোদাই করা হয়েছে। তারা হান রাজবংশের চীনাদের দ্বারা অন্বেষিত 'রক্ত-ঘাম ঘোড়া' প্রতিনিধিত্ব করে বলে মনে করা হয়। আঞ্চলিক লোককাহিনীতে পেট্রোগ্লিফগুলির একটি গুরুত্বপূর্ণ ভূমিকা রয়েছে এবং এটি ফারগানা উপত্যকায় মুসলমানদের জন্য একটি তীর্থস্থানে পরিণত হয়েছে। একটি সুফি মাজার আছে। চিল-উসতুন গুহা ব্যবস্থাটি আরাভান এবং আক-বুরা নদীর উপরে পাহাড়ে ৪ কিমি দূরে অবস্থিত। ২০ কিমি দূরে একই ধরনের গুহা ব্যবস্থা আছে। কিন্তু কোনটিই প্রবেশযোগ্য নয়।
আরাভানের আকাশী ঘোড়া
ওশ থেকে আসার সময় আপনার ডানদিকে যখন আপনি আরাভানে প্রবেশ করতে চলেছেন তখন সেলেস্টিয়াল হর্সেস সাইটটি স্থানীয় হাসপাতালের ঠিক কাছাকাছি। খ্রিস্টপূর্ব প্রথম শতাব্দীর পেট্রোগ্লিফগুলি, একটি কবরস্থানের পাশে একটি প্রায় উল্লম্ব পাথরের মুখের উপর খোদাই করা হয়েছে এবং সৌর প্রতীক এবং কিংবদন্তি ফারগানা ঘোড়াগুলির প্রতিনিধিত্ব করে যেগুলি খ্রিস্টপূর্ব দ্বিতীয় শতাব্দীতে চীনা সম্রাট উ-ডি দ্বারা অনেক বেশি খোঁজা হয়েছিল৷ প্রত্নতাত্ত্বিকভাবে ১৯৩০ থেকে ১৯৮০ এর দশক পর্যন্ত স্থানটি গবেষণা করা হয়েছিল এবং পাথরের পাদদেশে খনন করা পশু বলির স্থানের প্রমাণ তৈরি করেছিল। আজ, ঘোড়ার খোদাই এবং কাছাকাছি বসন্ত এখনও একটি স্থানীয় তীর্থস্থান এবং সেখানে একটি ছোট মসজিদ রয়েছে । প্রকৃতপক্ষে, পাথরে প্রাচীন পেট্রোগ্লিফের চেয়ে আধুনিক সময়ের গ্রাফিতি অনেক বেশি রয়েছে কারণ স্থানীয় কুসংস্কার এটিকে সৌভাগ্যের কারণ হিসাবে বিবেচনা করে আপনার নাম পাথরের উপর চিরন্তন।
চার্বাক ক্যাম্পের কাছে আরও পেট্রোগ্লিফ রয়েছে।
চিল-উস্তুন
চিল-উসতুন গুহাটি কিরগিজস্তানের দক্ষিণ-পশ্চিমে, আরাভান বসতি থেকে ৩,৫ কিলোমিটার দূরে অবস্থিত। কাছাকাছি, চুনাপাথরের পাহাড় যা আক বুরা এবং আরাভান নদীর অববাহিকাগুলির পাদদেশে গঠিত চিল-উসতুন গুহা ব্যবস্থা রয়েছে যা এখানে পাওয়া যেতে পারে এমন স্ট্যালাকটাইটের নামে নামকরণ করা হয়েছে, (চিল-উসতুন তাজিক এবং এর অর্থ ৪০টি স্তম্ভ)।
১৫ মিটার উচ্চতা এবং ২৫ মিটার বেসমেন্টের দৈর্ঘ্য সহ আর্কের আকারে গুহার একটি বিশাল প্রবেশদ্বারটি ১১০০ মিটার উচ্চতায় প্রায় প্লাম্ব প্রাচীরের উপর পাথুরে দলে অবস্থিত। গুহাটি বিভিন্ন আয়তনের ৩টি হল নিয়ে গঠিত, যা করিডোর এবং সরু ম্যান হোলের সাথে সংযুক্ত।
টিফ জমে স্ট্যালাকটাইট গঠন করে। সাদা এবং ক্রিম থেকে গাঢ়-বাদামী বিভিন্ন রঙের বিচিত্র রূপ হলের একটি অনন্য সুন্দর অভ্যন্তর তৈরি করে। গুহার দৈর্ঘ্য ৪৮০ মিটার।
ডাঙ্গি ক্যানিয়ন
আরাভানের দক্ষিণে রয়েছে ডাঙ্গি গিরিখাত, যা আরাভান নদী দ্বারা বিচ্ছিন্ন হয়েছে। গিরিখাতের মধ্যে গুহাগুলির একটি সারি রয়েছে। প্রধানটি হল আজিয়াদার-উনকুর এবং তুয়া-ময়ুন পর্বত।
ফুটবল ক্লাব এফসি আক-জোল
আরাভানের ফুটবল দল এফসি আক-জোল। কিন্তু ২০১০ সালের এপ্রিলে রাজনৈতিক অস্থিরতার কারণে ক্লাবটি কিরগিজস্তান লীগ থেকে প্রত্যাহার করে নেয়।
লীগ আরাভান.কেজি
ইতিহাসে প্রথমবারের মতো আরাভান ফুটসাল লীগ শুরু করে যার নাম আরাভান.কেজি। এই প্রকল্পের মালিক ইকবোল ইসাকভ।
আরাভানের মসজিদ
আরাভানের সবচেয়ে বড় মসজিদ সৌদি আরবের অর্থ সহায়তায় ২০০৬ সালে প্রতিষ্ঠিত হয়। প্রতিষ্ঠার পরপরই মসজিদটির কিছু অংশ পুড়ে গিয়েছিল। আরাবনের জনগণের সহায়তায় অল্প সময়ের মধ্যে মসজিদটি পুনরুদ্ধার করা হয় এবং প্রার্থনার জন্য খুলে দেওয়া হয়।
চুঙ্গাপুড়া পিঠা
চুঙ্গাপুড়া পিঠা বা চুঙ্গা পিঠা (সিলেটি: ꠌꠥꠋꠉꠣ ꠙꠤꠑꠣ) বাংলাদেশের সিলেট অঞ্চলের একটি প্রাচীন ঐতিহ্যবাহী পিঠা। চুঙ্গাপিঠা তৈরির প্রধান উপকরণ ঢলু বাঁশ ও বিন্নি ধানের চাল (বিরইন ধানের চাল) হলেও বিন্নি চাল, দুধ, চিনি, নারিকেল, ঢলুবাঁশ ও চালের গুঁড়া দিয়ে তৈরি এই খাবারটি সিলেটের একটি নিজস্ব এবং ঐতিহ্যবাহী খাবার হিসেবে সুপরিচিত।
ঐতিহ্য
বাংলাদেশে এক সময় বাজারে মাছের মেলা বসতো। সেসব মেলা থেকে মাছ কিনে অথবা হাওর-নদী হতে বড় বড় মাছ (রুই, কাতলা, চিতল, বোয়াল, পাবদা, কই, মাগুর) ধরে নিয়ে এসে হাল্কা মসলা দিয়ে ভেজে (আঞ্চলিক ভাষায় মাছ বিরান) চুঙ্গাপুড়া পিঠা খাওয়া সিলেট অঞ্চলের একটি অন্যতম ঐতিহ্য ছিল। বাড়িতে মেহমান বা নতুন জামাইকে শেষ পাতে চুঙ্গাপুড়া পিঠা, মাছ বিরান আর নারিকেলের ও কুমড়ার মিঠা, বা রিসা পরিবেশন না করা যেন লজ্জার বিষয় ছিল।
এক সময় সিলেটের পাহাড়ি আদিবাসীরা বাঁশ কেটে চুঙ্গা বানিয়ে এর ভেতর ভেজা চাল ভরে তৈরি করত এক ধরনের খাবার। ধীরে ধীরে এ খাবার পাহাড়িদের কাছ থেকে সিলেটবাসীদের কাছে চলে আসে। সময়ের পরিক্রমায় চুঙ্গা দিয়ে তৈরি করা এই খাবার এখন চুঙ্গা পিঠা নামে বহুল পরিচিত।
রন্ধন প্রণালী
চুঙ্গাপিঠা বানানোর জন্য ঢলুবাঁশ অবশ্যই প্রয়োজন। ঢলুবাঁশে এক প্রকার তৈলাক্ত রাসায়নিক পদার্থ থাকে যা আগুনে বাঁশের চুঙ্গাকে না পোড়াতে সাহায্য করে। ঢলুবাঁশের ভিতরে বিন্নি চাউল ধোয়ে কলাগাছের পাতা প্যাঁচালো ভাবে ঢুকিয়ে তার মধ্যে বিন্নি চাল ভর হয়। অতঃপর খড় (নেরা বা খের) দিয়ে আগুনে পুড়িয়ে এই চুঙাপুড়া পিঠা তৈরি করা হয়। ঢলুবাঁশে অত্যধিক রস থাকায় আগুনে না পুড়ে ভিতরের পিঠা আগুনের তাপে সিদ্ধ হয়। ঢলুবাঁশের চুঙ্গা দিয়ে ভিন্ন স্বাদের পিঠা তৈরি করা করা হয়ে থাকে। কোনো কোনো জায়গায় চুঙ্গার ভেতরে বিন্নি চাল, সাথে দুধ, চিনি, নারিকেল ও চালের গুঁড়া দিয়ে পিঠা তৈরি করা হয়।
পিঠা তৈরি হয়ে গেলে মোমবাতির মতো চুঙ্গা থেকে পিঠা আলাদা হয়ে যায়।
পরিবেশন
গোলাকার আকৃতির ঐতিহ্যবাহী এই পিঠা দুধের মালাই, খেজুরের গুড় ও দুধের সর দিয়ে পরিবেশন করা হয়। বিভিন্ন ধরনের মাছ, যেমন- রুই-কাতলা, বোয়াল, চিতল, পাবদা, কই, মাগুর মাছ হালকা মসলায় ভেজে তৈরি মাছ বিরাণেও চুঙ্গা পিঠা খাওয়া হয়।
১০ ভাদ্র
জন্ম
মোসাঃ শাহিনুর আকতার (হাওয়া)
৩৯তম জাতীয় চলচ্চিত্র পুরস্কার (বাংলাদেশ)
৩৯তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
বৃহন্নলার পুরস্কার বাতিল
তথ্য মন্ত্রণালয় ২৫ ফেব্রুয়ারি পুরস্কার ঘোষণা করে। এতে শ্রেষ্ঠ চলচ্চিত্র, শ্রেষ্ঠ কাহিনীকার ও শ্রেষ্ঠ সংলাপ রচয়িতা এই তিন শাখায় বৃহন্নলা পুরস্কার লাভ করে। পুরস্কার ঘোষণার পর এই চলচ্চিত্রের নির্মাতার উপর গল্প চুরি করার অভিযোগ ওঠে। অভিযোগ ওঠে ছবিটি সৈয়দ মুস্তাফা সিরাজ রচিত গল্প 'গাছটি বলেছিল' অবলম্বনে নির্মাণ করা হয়েছে। পরবর্তীতে, অভিযোগ খতিয়ে দেখতে তথ্য মন্ত্রণালয় চলচ্চিত্রের পরিচালক মুরাদ পারভেজকে কারণ দর্শানোর নোটিস দেয় ও একটি তদন্ত কমিটি গঠন করে। পরে তদন্ত কমিটি অভিযোগের সত্যতা পাওয়ার পর মন্ত্রিপরিষদের সভায় চলচ্চিত্রটিকে দেয়া তিনটি শাখার সবকটি পুরস্কার বাতিলের সিদ্ধান্ত নেয়া হয়।
ঢাকা উত্তর সিটি কর্পোরেশন নির্বাচন, ২০২০
ঢাকা উত্তর সিটি কর্পোরেশনের ২০২০ সালের মেয়র নির্বাচন ১ ফেব্রুয়ারি ২০২০ তারিখে অনুষ্ঠিত হয়। নির্বাচনে মোট ৬ জন প্রার্থী অংশগ্রহণ করেন। ফলাফলে আওয়ামী লীগ প্রার্থী আতিকুল ইসলামের জয়লাভ করেন। তবে, প্রধান বিরোধী প্রার্থী বাংলাদেশ জাতীয়তাবাদী দলের তাবিথ মুহাম্মদ আউয়াল ফলাফল প্রত্যাখ্যান করেছেন।
এটি ২০২০ সালের ঢাকা দক্ষিণ সিটি কর্পোরেশন নির্বাচনের পাশাপাশি সম্পূর্ণরূপে ইলেকট্রনিক ভোটিং মেশিন (ইভিএম) ব্যবহার করে পরিচালিত বাংলাদেশের প্রথম বড় নির্বাচন। এর আগে দেশটিতে ইভিএমের সীমিত ব্যবহার ছিল। ক্ষমতাসীন আওয়ামী লীগ ইভিএম গ্রহণকে সমর্থন করে। বিএনপি ও বাংলাদেশের কমিউনিস্ট পার্টির নেতারা বলেছেন, তারা আশঙ্কা করছেন ভোট কারচুপির জন্য মেশিন ব্যবহার করা হবে। একটি উদ্বেগ প্রকাশ করা হয়েছিল যে মেশিনগুলিতে ভোটার-যাচাইকৃত কাগজের অডিট ট্রেল নেই।
কিশ্তওয়ার জেলা
কিশ্তওয়ার জেলা হল ভারতের জম্মু ও কাশ্মীর কেন্দ্রশাসিত অঞ্চলের একটি জেলা। ২০১১ সালের হিসাবে, এটি কারগিল ও লেহ জেলার পরে জম্মু ও কাশ্মীরের (২২টি জেলার মধ্যে) তৃতীয় সর্বনিম্ন জনবহুল জেলা। এটি চিনাব নদীর তীরে অবস্থিত।
জনসংখ্যার উপাত্ত
২০১১ সালের আদমশুমারি অনুসারে কিশ্তওয়ার জেলার জনসংখ্যা ২৩০,৬৯৬। জনসংখ্যার ভিত্তিতে এটি ভারতে ৫৮৬তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১র দশকে ২১.০৬% ছিল। কিশ্তওয়ারে প্রতি ১০০০ জন পুরুষের জন্য ৯৩৮ জন মহিলা (যৌন অনুপাত) আছে এবং এখানে সাক্ষরতার হার ৫৮.৫৪% (পুরুষ ৭১.৭৫%, মহিলা ৪৪.১৩%)।
জেলাটি মুসলমান সংখ্যাগরিষ্ঠ জেলা, এখানে মুসলমানের সংখ্যা ৫৭.৭৫%। জনসংখ্যার ৪০.৭২% হিন্দু ধর্মাবলম্বী।
অর্থনীতি
অর্থনীতিতে সরকারের কোন দৃশ্যমান বিনিয়োগ না থাকায় এলাকার অর্থনীতি অনিয়ন্ত্রিত। অঞ্চলটি গ্রামীণ এবং এখানে কৃষিনির্ভর অর্থনীতি রয়েছে। জলবায়ুর শুষ্ক প্রকৃতির কারণে, গ্রামের কৃষক জনগোষ্ঠী সাধারণত রবি (শীতকালীন) মরশুমে গম এবং যবের চাষ করে এবং খরিফ (বর্ষা) মরশুমে  রাজমা  (কিডনি বিন) ও ভুট্টা। কিশ্তওয়ারে বিশ্বমানের নীল হীরা বা নীলকান্তমালা উৎপাদিত হয়। পাদ্দার উপত্যকায় কাশ্মীর নীলার খনি আছে। অঞ্চলটি প্রাকৃতিক খনিজ সম্পদে সমৃদ্ধ হলেও, দুর্বল পরিকাঠামো এর নিষ্কাশনে অসুবিধা সৃষ্টি করেছে। ত্রিগাম গ্রামে জিপসাম খনি আছে। চিনাব নদীর বালি সর্বোত্তম মানের এবং নির্মাণের উদ্দেশ্যে ব্যাপকভাবে ব্যবহৃত হয়।
পাদ্দার অঞ্চল বিশ্বমানের পাইন বাদাম উৎপাদিত হয়, যার নাম চিলগোজা। এটি একটি সুস্বাদু এবং মহার্ঘ শুকনো ফল। মারওয়া, চাতরু, মুঘলময়দান এবং বনজ্বায়া তহশিলগুলিতে, কয়েক হাজার টন সেরা মানের আখরোট উৎপাদন নথিবদ্ধ করা হয়েছে, তবে এখানে কোনও ফলের বাজার না থাকায় সঠিক পরিসংখ্যান পাওয়া যায়নি। আখরোট ছাড়াও মারওয়া তহশিলে হাজার টন রাজমা (কিডনি বিন) উৎপাদিত হয়, যা এই অঞ্চলের অর্থকরী ফসল। পোচাল, মট্টা এবং হিডিয়ালের গ্রামগুলি জাফরান ভালমানের উৎপাদন করে। এখানকার গ্রামীণ পরিবারগুলির জন্য প্রকৃতি অকৃপণভাবে অর্থকরী ফসল, মোরশেলা, স্থানীয় ভাষায় গুচি বলে এবং ভোজ্য মাশরুমের সম্ভার সাজিয়ে রেখেছে। কিছু পরিবার স্থানীয় বাজারগুলিতে কেবল শুকনো মোরশেলা বিক্রি করে প্রতি বছর ১০০,০০০ টাকারও বেশি আয় করেছে বলে জানা গেছে। ভোজ্য ফার্নগুলিও এই অঞ্চলের প্রাকৃতিক অর্থকরী ফসল। কিছু কিছু অঞ্চলে আপেল উৎপাদিত হয়; তবে কিশ্তওয়ারের আপেলের গুণমান বিশ্বমানের নয়।
নদীগুলি জল বিদ্যুতের সমৃদ্ধ উৎস এবং জল বিদ্যুতের উৎপাদনের স্থানগুলি হল দল হস্তী জলবিদ্যুৎ প্রকল্প, উৎপাদন ৩৯০ মেগাওয়াট; রাটল জলবিদ্যুৎ প্রকল্প, উৎপাদন ৮৫০ মেগাওয়াট; কিরথাই প্রকল্প, উৎপাদন ১,৪০০ মেগাওয়াট পাকাল দুল, উৎপাদন ১,০০০ মেগাওয়াট; নিম্ন কালনাই, উৎপাদন ৪৮ মেগাওয়াট এবং চৌধুরী,উৎপাদন ১৫ মেগাওয়াট। এই প্রকল্পগুলি এই অঞ্চলে কর্মসংস্থানের বৃহত্তম উৎস এবং এ অঞ্চলের সমৃদ্ধিতে ব্যাপক অবদান রেখেছে।
স্থানকালের বক্রতা
স্থানকালের বক্রতা হলো আলবার্ট আইনস্টাইন কর্তৃক প্রণীত সাধারণ আপেক্ষিকতার মহাকর্ষ বিষয়ক এক প্রস্তাবনা। স্থানকালের বক্রতা বোঝার আগে আমাদের বোঝতে হবে স্থানকাল বা Spacetime কী। আগে অর্থাৎ অতীতে আমরা সবাই ভাবতাম যে আমাদের পুরো মহাবিশ্বটা হলো ত্রিমাত্রিক মানে শুধু দৈর্ঘ্য, প্রস্থ আর উচ্চতাবিশিষ্ট। কিন্তু আইনস্টাইনের মতে আমাদের মহাবিশ্ব হলো চতুর্মাত্রিক অর্থাৎ দৈর্ঘ্য, প্রস্থ, উচ্চতা আর সময়কে নিয়ে গঠিত। আর এই স্থানের তিন মাত্রা আর সময়ের একমাত্রাকে মিলিতভাবে একসাথে বলে স্থানকাল বা স্পেস-টাইম। সোজা কথায় চতুর্মাত্রিক এই মহাবিশ্বের প্রতিটা অংশই হলো স্থানকাল (Space-time) । যখন একটা বস্তুকে আমরা মহাকাশে স্থাপন করব তখন সেই বস্তুটা তার চারপাশের স্থানকালকে বাকিয়ে ফেলবে। কোনো একটি বস্তুর কারণে স্থানকালের যে ধরনের বক্রতা তৈরী হয় তাকেই বলে স্থানকালের বক্রতা বা Space-time Curvature। জেনারেল থিওরি অফ রিলেটিভিটি অনুযায়ী, কোনো বস্তুর উপর স্থানকালের বক্রতার প্রভাবই হলো মহাকর্ষ আর এই প্রভাব কোনো প্রকার আকর্ষণবল নয়। কোনো একটি বস্তুকে মহাকাশে স্থাপন করলে বস্তুটি শুধুমাত্র তার চারপাশের স্থান বা স্পেসকেই বাকিয়ে ফেলে না বরং সময়কেও বাকিয়ে ফেলে। এইকারণে স্থানকালের বক্রতার কারণে সময় ধীরে চলে, একে বলা হয় মহাকর্ষীয় কাল দীর্ঘায়ন বা Gravitational Time dilation। আবার একইভাবে কোনো একটি বস্তুর স্থানকালের বক্রতার ফলে বস্তুটির চারপাশের স্পেস বা স্থানও বেকে যায়। এখন যদি কোনো বস্তু যথেষ্ট শক্তিশালী স্থানকালের বক্রতা তৈরী করতে পারে তাহলে বস্তুটি তার চারপাশের স্থানকে বা স্পেসকে এমনভাবে বাকিয়ে দেয় যে, কোনোকিছু এমনকি আলোও তা থেকে বের হতে পারে না। কারণ তখন বস্তুটির চারপাশের স্পেস এমনভাবে বেকে যায় যে, যাই এর ভেতরে একবার ঢোকে তা বার বার একই জায়গায় ফিরে আসে; ফলে তা কখনো বের হতে পারে না। যেমন ব্ল্যাকহোলের ক্ষেত্রে হয়। ব্ল্যাকহোল তার চারপাশের স্পেসকে এমনভাবে বাকিয়ে দেয় যে, যা এর ভেতরে একবার ঢোকে তা কখনো বের হতে পারে না।
১২৯৬
১২৯৬ গ্রেগরীয় বর্ষপঞ্জির একটি অধিবর্ষ।
একানংশা
থাম্ব|মৌর্য সাম্রাজ্যের প্রত্নতাত্ত্বিক মুদ্রায় খোদাইকৃত হিন্দু দেবী একানংশা। একানংশা (एकानंशा, ) হলেন একজন হিন্দু দেবী। এঁকে দুর্গার একটি রূপভেদ মনে করা হয়। সংস্কৃত ভাষায় একানংশা শব্দের অর্থ "অদ্বিতীয় ও অংশবিহীন দেবী"। এটি পূর্ণিমা তিথিরও নাম। মৎস্য পুরাণ (ষোলো। ১৭) মতে, একানংশা উমার কালী-সদৃশ একটি রূপ। গবেষক এস. সি. মুখার্জির মতে, হরিবংশে একানংশাকে বিষ্ণুর একটি শক্তি বলে উল্লেখ করা হয়েছে। তিনি শিশু কৃষ্ণকে কংসের হাত থেকে রক্ষা করতে নন্দের কন্যা রূপে এসেছিলেন। হরিবংশ (দুই।৪।৩৭-৪১) মতে, বৃষ্ণিরা একানংশাকে পূজা করতেন। মথুরা অঞ্চলে বাসুদেব কৃষ্ণ, বলরাম ও তাদের বোন একানংশার মধ্যে পারিবারিক সম্পর্ক দর্শানো একাধিক নিদর্শন পাওয়া গিয়েছে। এগুলিকে প্রথম সহস্রাব্দের প্রথম দিককার কীর্তি বলে মনে করা হয়।
অফসেট প্রেস
thumb|MAN Roland press অফসেট প্রেস আধুনিক বৈদ্যুতিক ছাপাখানা, যারা সাদা অফসেট শ্রেণীর ও তারচেয়ে উন্নত মানের কাগজে ছাপতে পারে। এখানে ব্যবহৃত মেশিনে চার বর্ণের ছাপা সম্ভব বলেও অনেকে এদের অফসেট মেশিন বলে থাকেন। এই মেশিনগুলো ভিন্ন ভিন্ন রং এর জন্য ভিন্ন ভিন্ন প্লেট ব্যবহার করে । সাধারনভাবে এবং কম্পিউটারের ছবিতে আমরা মৌলিক রং হিসেবে লাল, নীল ও সবুজ (RGB)কে দেখলে বা জানলেও ছাপার ক্ষেত্রে কিন্তু (CMYK) সাইয়ান, ম্যাজেন্টা, ইয়েলো এবং ব্ল্যাক কে মূল রং ধরা হয়। ছাপার ক্ষেত্রে এই চার রং থেকে সমস্ত রং তৈরি বা ছাপা হয়ে থাকে। এছাড়াও প্যান্টোন নামে কিছু স্বতন্ত্র কালার বা রং আছে, যাদের তৈরি করা সম্ভব নয়।
অফসেট প্রিন্টিং এর উন্নতি ঘটে দুটি ধাপে। প্রথমে ইংল্যান্ডে রবার্ট বার্কলি ১৮৭৫ সালে টিনের উপর ছাপার জন্য একটি অফসেট প্রেস উন্নত করেন, পরবর্তী ধাপে যুক্তরাষ্ট্রে ওয়াশিংটন রুবেল ১৯০৪ সালে কাগজে ছাপানোর যোগ্য সংস্করণ তৈরী করেন।
দৃষ্টিগত প্রত্যক্ষণ
প্রাণীদেহে যে ক্ষমতাবলে এই দৃষ্টিগত প্রত্যক্ষণ প্রক্রিয়াটি সম্পন্ন হয়, তাকে ঐ প্রাণীর দর্শনশক্তি বা দৃষ্টিশক্তি বলে। একে দেখার ক্ষমতা, দৃক্‌শক্তি, দর্শনেন্দ্রিয়, ইত্যাদি নামেও ডাকা হতে পারে। দর্শনশক্তির মধ্যে সালোক দর্শনশক্তি (উজ্জ্বল আলোয় বা দিনের আলোয় দেখার ক্ষমতা), নিরালোক দর্শনশক্তি (রাত্রিবেলায় বা অন্ধকারে দেখার ক্ষমতা), ক্ষীণালোক দর্শনশক্তি (যেমন প্রত্যুষ বা গোধূলির আবছা বা মৃদু আলোতে দেখার ক্ষমতা), বর্ণ দর্শনশক্তি (রঙ দেখার ক্ষমতা), ইত্যাদি ক্ষমতাগুলি অন্তর্ভুক্ত।
দৃষ্টিগত প্রত্যক্ষণ একটিমাত্র সরল প্রক্রিয়া নয়, বরং বহুসংখ্যক ভৌত, শারীরতাত্ত্বিক ও মনস্তাত্ত্বিক প্রক্রিয়ার এক জটিল ও নিয়ত-পরিবর্তনশীল সমন্বয়। প্রাণীর অক্ষিপটে যে প্রতিনিয়ত পরিবর্তনশীল আলোকরশ্মির বিন্যাসগুলি আপতিত হয়, সেগুলিকে মস্তিষ্কের ভেতরে যাচাইবাছাই করে, সুবিন্যস্ত করে ও সেগুলিকে অন্যান্য প্রত্যক্ষণজাত তথ্য, পরিস্থিতি, পূর্ববর্তী অভিজ্ঞতা ও জ্ঞানের সাথে তুলনা করে সামগ্রিক অর্থবহ ব্যাখ্যাপ্রদানের মাধ্যমে এই প্রক্রিয়াটি সম্পাদিত হয়। মানুষের ক্ষেত্রে সাংস্কৃতিক পটভূমি ও অপর কোনও ব্যক্তির দেয়া নির্দেশনাও দৃষ্টিগত প্রত্যক্ষণে প্রভাব ফেলতে পারে।
দৃষ্টিগত প্রত্যক্ষণ প্রক্রিয়াটি অনেকগুলি ধাপে ঘটে। প্রথম ধাপে পরিবেশ থেকে আলোকরশ্মির আকারে অশোধিত দৃষ্টিগত উপাত্তগুলি চোখ দ্বারা গৃহীত হয়। দ্বিতীয় ধাপে চোখের অক্ষিপটে আলোকরশ্মির ভৌত তড়িৎচৌম্বকীয় শক্তি স্নায়ুকোষে পরিবহনযোগ্য তড়িৎ-রাসায়নিক শক্তিতে রূপান্তরিত হয়, যাতে দৃষ্টিগত উপাত্তগুলি মস্তিষ্ক প্রক্রিয়াজাত করতে পারে। তৃতীয় ধাপে চোখ থেকে দৃষ্টিগত উপাত্তগুলি তড়িৎ-রাসায়নিক সংকেতরূপে মস্তিষ্কে প্রেরণ করা হয়। মানুষের ক্ষেত্রে সংকেতগুলি দৃষ্টিস্নায়ু ও মস্তিষ্কের পার্শ্বিক জানুবৎ স্নায়ুকেন্দ্র হয়ে মানবমস্তিষ্কের পশ্চাৎকরোটি খণ্ডকে অবস্থিত মুখ্য দৃষ্টি-বহিঃস্তরে বাহিত ও প্রক্রিয়াজাত হয় এবং সবশেষে দৃষ্টি-বহিঃস্তর থেকে অগ্রললাটীয় খণ্ডকে সংকেত প্রেরিত হয়ে সম্পূর্ণ দৃষ্টিগত প্রক্রিয়াজাতকরণ সম্পন্ন হয়। মস্তিষ্কের দৃষ্টি-সংশ্লিষ্ট অংশগুলিতে দৃষ্টিগত উপাত্তগুলির বৈশিষ্ট্যগুলি প্রথমে যাচাই-বাছাই করা হয়, সেগুলিকে দৃষ্টিগত প্রত্যক্ষণের কিছু মূলনীতি অনুসরণ করে পুনর্বিন্যস্ত করা হয় এবং সবশেষে সেগুলির একটি অর্থবহ ব্যাখা প্রদান করা হয়। এই পুরো প্রক্রিয়াটি অত্যন্ত দ্রুতগতিতে (১ সেকেন্ডের এক দশমাংশ সময়ে বা ক্ষেত্রবিশেষে তার চেয়েও কম সময়ে) সম্পাদিত হয়।
তবে দৃষ্টিগত প্রত্যক্ষণকে কেবলমাত্র দর্শনেন্দ্রিয় দ্বারা প্রাপ্ত তথ্যের প্রক্রিয়াজাতকরণের মাধ্যমে মানসিক চিত্র উৎপাদনের একটি বিচ্ছিন্ন প্রক্রিয়া হিসেবে গণ্য করা উচিত নয়। বরং এটি প্রাণীর "কার্যসাধন-প্রত্যক্ষণ চক্রের" একটি অংশবিশেষ, যেখানে দৃষ্টিগত প্রত্যক্ষণ প্রাণীর কর্মকাণ্ডকে প্রভাবিত করে এবং সেই কর্মকাণ্ডগুলি আবার দৃষ্টিগত প্রত্যক্ষণকে প্রভাবিত করে এবং এভাবে অবিরত একটি চক্র চলমান থাকে, যেখানে প্রাণীর কর্মকাণ্ড ও দৃষ্টিগত প্রত্যক্ষণের মধ্যে কোনও সুস্পষ্ট সীমানা টানা সম্ভব নয়। দৃষ্টিগত প্রত্যক্ষণ তাই সদাসক্রিয় ও চলমান একটি প্রক্রিয়া। গবেষকেরা বের করেছেন যে মানুষের চোখ প্রতি সেকেন্ডে ১ কোটি বিট বা ১.২৫ মেগাবাইট পরিমাণ দৃষ্টিগত উপাত্ত মস্তিষ্কে প্রেরণ করে।
দর্শনশক্তির সাথে জড়িত বিভিন্ন শারীরবৃত্তীয় উপাদানকে সম্মিলিতভাবে দৃষ্টিতন্ত্র (Visual system) হিসেবে উল্লেখ করা হয়। যে অঙ্গটি পরিবেশ থেকে আগত দৃষ্টিগত তথা আলোকীয় উপাত্তগুলি আহরণ করে ও মস্তিষ্কে প্রেরণ করে, তাকে দর্শনেন্দ্রিয়স্থান বলে। যেমন মানবচক্ষু মানুষের দর্শনেন্দ্রিয় সংশ্লিষ্ট বিশেষ অঙ্গ। ভাষাবিজ্ঞান, মনোবিজ্ঞান, সংজ্ঞানাত্মক বিজ্ঞান, স্নায়ুবিজ্ঞান ও আণবিক জীববিজ্ঞানের এগুলির উপরে বহু বিভিন্ন ধরনের গবেষণা চালানো হয়। এগুলিকে কখনও কখনও সম্মিলিতভাবে দৃষ্টি বিজ্ঞান হিসাবে উল্লেখ করা হয়।
দৃষ্টিগত প্রত্যক্ষণের সাথে দৃষ্টিতীক্ষ্মতা বা দৃষ্টিসূক্ষ্মতা নামক ধারণাটির পার্থক্য আছে। দৃষ্টিতীক্ষ্মতা বলতে কোনও ব্যক্তি কতটুকু পরিস্কার দেখতে পারেন, সে ব্যাপারটিকে নির্দেশ করা হয়; একে চলতি ভাষায় "দৃষ্টিশক্তি" হিসেবেও ডাকা হতে পারে। কোনও ব্যক্তির দৃষ্টিতীক্ষ্মতা নিখুঁত হলেও (যাকে ২০/২০ দৃষ্টিশক্তি হিসেবে ডাকা হয়) তার দৃষ্টিগত প্রত্যক্ষণে অন্যান্য সমস্যা থাকতে পারে। <!--
দৃষ্টিতন্ত্র
প্রাণীদের দৃষ্টিপদ্ধতি প্রত্যেককে তাদের আশপাশ থেকে তথ্য একত্রীত করতে অনুমোদন দেয়।নিরীক্ষার কাজ শুরু হয় যখন চোখের কর্নিয়া এবং তারপর লেন্স তার আশপাশ থেকে আলোকে কেন্দ্রীভূত করে চোখের একটি আলোক সংবেদনশীল ঝিল্লীতে, যাকে বলা হয় রেটিনা । অক্ষিপট আসলে মস্তিষ্কর অংশ যা একটি পরিবর্তক (Transducer) হিসেবে বিচ্ছিন্ন থেকে কাজ করে আলোকে স্নায়ুর সংকেতে রূপান্তর জন্য।  দৃষ্টিপদ্ধতি থেকে প্রতিক্রিয়ার উপর ভিত্তি করে, চোখের লেন্স তার পুরুত্বকে  বিন্যস্ত করে আলোকে কেন্দ্রীভূত করে রেটিনার আলোকসংবেদনশীল কোষগুলোতে (photo-receptive cells) ,যারা রড এবং কোণ নামেও পরিচিত, যা আলোর ফোটনকে শনাক্ত করে এবং স্নায়ুবিক তাড়না (neural impulses) তৈরির মাধ্যমে প্রতিক্রিয়া করে। রেটিনা থেকে মস্তিষ্কের ganglia পর্যন্ত মস্তিষ্কের বিভিন্ন অংশের দ্বারা এই সংকেতগুলো প্রক্রিয়াকৃত হয় জটিল feedforward and feedback প্রক্রিয়ার মাধ্যমে।
উল্লেখ্য যে এখন পর্যন্ত উপর্যুক্ত অনুচ্ছেদের অনেকটাই অক্টোপাস, মলাস্কা , ক্রিমি (worms), কীট এবং আরো আদিম জিনিসের জন্য প্রাসঙ্গিক; জেলিফিশ থেকে যে কোন কিছু আরো ঘনীভূত স্নায়ুতন্ত্র এবং ভালো চোখসহ। তবে নিম্নলিখিত সাধারণত স্তন্যপায়ী ও পাখিদের (পরিবর্তিত আকারে) ক্ষেত্রে প্রযোজ্য: এই আরো জটিল প্রাণীদের রেটিনা তন্তু পাঠায় (দর্শন স্নায়ু থেকে) lateral geniculate nucleus পর্যন্ত, মস্তিষ্কের প্রাথমিক ও মাধ্যমিক visual cortex পর্যন্ত। এছাড়াও সংকেত সরাসরি রেটিনা থেকে superior colliculus পর্যন্ত ভ্রমণ করতে পারে।
বস্তুর উপলব্ধি এবং দৃশ্যপটের সম্পূর্ণতা দ্বারা visual association cortex সম্পাদিত হয়। striate cortex, যা ধারণ করে মডুলার নিউরাল নেটওয়ার্কের (modular neural networks) হাজার হাজার মডিউল, দ্বারা অনুভূত সব সংজ্ঞাবহ তথ্যকে ভিজ্যুয়াল এসোসিয়েশন কর্টেক্স একত্রিত করে।  striate cortex এর নিউরোন অ্যাক্সন পাঠায় extrastriate cortex এ,ভিজ্যুয়াল এসোসিয়েশন কর্টেক্সের একটি অঞ্চল যা striate cortex কে ঘিরে থাকে। [1]
অধ্যয়ন
চাক্ষুষ জ্ঞানের প্রধান সমস্যা হল মানুষ যা দেখে তা কেবল রেটিনা উদ্দীপনার একটি অনুবাদ নয় (অর্থাৎ, অক্ষিপট চিত্র)। এভাবে উপলব্ধি আগ্রহী ব্যক্তিগণ দীর্ঘ লড়াই করেছেন প্রকৃত দৃশ্য তৈরি করতে চাক্ষুষ প্রক্রিয়াকরণ কি করে তা ব্যাখ্যা করার জন্য ।
প্রারম্ভিক গবেষণা
দুটি প্রধান প্রাচীন গ্রিক বিদ্যালয়, কিভাবে দৃষ্টি শরীরে সম্পাদিত হয় তার একটি আদিম ব্যাখ্যা প্রদান করেছিল।
প্রথমটি ছিল "নির্গমন তত্ত্ব " যা দাবি করেছিল যে, যখন রশ্মি চোখ থেকে নির্গত হয় এবং চাক্ষুষ বস্তু দ্বারা বাধাপ্রাপ্ত হয় তখন দৃষ্টি ঘটে। যদি একটি বস্তু সরাসরি দেখা যায় তবে তা চোখ থেকে বেরিয়ে আসা 'রশ্মি মাধ্যম' দ্বারা এবং বস্তুর উপর পুনরায় পতিত হয়ে। একটি প্রতিসৃত ছবি দেখা যায় চোখ থেকে আসা 'রশ্মি মাধ্যম' দ্বারা, বায়ু মাধ্যম ভেদ করে, এবং প্রতিসরণের পর, দৃশ্যমান বস্তুর উপর পতিত হয় যা চোখ থেকে আসা রশ্মির আন্দোলনের ফলে দেখা যায়। এই তত্ত্বের প্রবক্তা ছিলেন ইউক্লিড এবং টলেমির মত পণ্ডিতেরা এবং তাদের অনুসারীরা।
উভয় স্কুলের চিন্তাগুলো "like is only known by like" নীতির উপর নির্ভর করেছিল, এবং এইভাবে চোখ কিছু "অভ্যন্তরীণ অগ্নি" দ্বারা গঠিত হয়েছিল যা দৃশ্যমান আলোর "বাহ্যিক অগ্নি"র সাথে মিথস্ক্রিয়া করে এবং দর্শনকে সম্ভব করে এই ধারণার উপর নির্ভর করেছিল। প্লেটো তার Timaeus সংলাপে এই কথন রচনা করেছিল, এরিস্টটলও করেছিল তার De Sensuতে। [3] -->
বড়তলা, উত্তর কলকাতা
বড়তলা (বা বারতলা) ভারতের পশ্চিমবঙ্গ রাজ্যের কলকাতা জেলার উত্তর কলকাতার একটি পাড়া।
ব্যুৎপত্তি
সেখানে দাঁড়িয়ে থাকা যমজ বট (বাংলা বারে বা ব্যাট) এর নামকরণ করা হয়েছিল। শোভাবাজারের রাজগণ গাছ ক্ষতিগ্রস্ত করার জন্য যারা কঠোর শাস্তি এবং এমনকি তাদের কেটে ফেলতে চেয়েছিলেন তাদের জন্য কঠোর শাস্তির নির্দেশ দিয়েছিলেন।
ইতিহাস
১৮৮৮ সালে, ২৫ সদ্য সংগঠিত পুলিশ বিভাগের বাড়িগুলির একটি বার্টোল্লায় ছিল। (আরও তথ্যের জন্য দেখুন দিহি পঞ্চান্নগ্রাম) ।
পুলিশ জেলা
বুড়তলা থানাটি কলকাতা পুলিশের উত্তর ও উত্তর শহরতলির অংশ। এটি ১, রাজা রাজকৃষ্ণ স্ট্রিট, কলকাতা-৭০০ ০০০৬ এ অবস্থিত।
আমহার্স্ট স্ট্রিট মহিলা থানা উত্তর এবং উত্তর উপশহর বিভাগের অধীনে সমস্ত পুলিশ থানাগুলি জুড়ে রয়েছে, অর্থাৎ আমহার্স্ট স্ট্রিট, জোরাবাগান, শ্যামপুকুর, কসিপুর, চিৎপুর, সিঁথি, বড়তলা এবং টালা।
১২৯৭
১২৯৭ গ্রেগরীয় বর্ষপঞ্জির একটি সাধারণ বছর।
আল-সাদিক মসজিদ, বাহাওয়ালপুর
আল-সাদিক মসজিদটি পাকিস্তানের পাঞ্জাবের বাহাওয়ালপুরে অবস্থিত একটি মসজিদ ।  এর ভিত্তিপ্রস্তরটি চিশতিয়া বংশের গ্রেট সুফি এবং বাহওয়ালপুরের নবাবের আধ্যাত্মিক কর্তা নূর মুহাম্মদ মহরভী প্রায় ২০০ বছর আগে স্থাপন করেছিলেন। ১৯৩৩ সালে হজ্জ থেকে ফিরে এসে স্যার সাদিক মুহাম্মদ খান আব্বাসির আদেশে সংস্কার কাজ করা হয়। একসাথে ৫০,০০০ থেকে ৬০,০০০ লোক মসজিদে নামাজ পড়তে পারেন।
আব্দুল্লাহ ইবনে মুবারক
আব্দুল্লাহ ইবনে মুবারক, (১১৮/৭২৬-৭৯৭ হিজরী ; আরবি:( عب الله بن المبارك)আব্দুল্লাহ ইবনুল মুবারাক একজন প্রাথমিক যুগের ধার্মিক মুসলমান ছিলেন যিনি তাঁর প্রখর স্মৃতি, পাণ্ডিত্ব এবং হাদীস সংকলন জন্য পরিচিত ছিলেন। তিনি হিশাম ইবনে আবদ-মালিকের আমলে জন্মগ্রহণ করেন। তিনি আমির আল-মু'মিনিন ফীল হাদীস উপাধিতে ভূষিত হন। ইমাম আহমদ, আবদুল্লাহ ইবনে মোবারক সম্পর্কে বলেছেন যে, তাঁর চেয়ে জ্ঞান সন্ধানের জন্য ভ্রমণ করার আগ্রহ আর কারোরই ছিল না। তাঁর শিক্ষকদের মধ্যে অন্যতম ছিলেন আবু হানিফা এবং সুফিয়ান আল-সাওরী। তিনি কিতাব আল-জিহাদ বইটি লিখেন যেখানে যুদ্ধ বিষয়ে প্রাথমিকযুগের মুসলমানদের হাদীস ও বাণী সংকলিত রয়েছে। কিতাব আল-জুহদ ওয়া আল-রাকিয়াক নামে তপস্যা সম্পর্কিত একটি বইও তিনি লিখেন।
প্রাথমিক জীবন
তাঁর পিতা মুবারক, তুর্কমেনিস্তানের খোরাসান থেকে আসেন এবং হামাধান শহরের বনু জানযালা গোত্রের এক আরব ব্যবসায়ীর প্রতিনিধি (মাওয়ালি) হিসেবে কাজ করা শুরু করেন, আর তার মা খোয়ারজন থেকে আসেন। মোবারক পরে সেই ব্যবসায়ীর কন্যা হিন্দকে বিয়ে করেন। কথিত আছে যে, আব্দুল্লাহ ইবনে মুবারক তার নিজ শহর ছেড়ে মার্ভ চলে আসেন, এবং হামাধানে বসবাস শুরু করেন, আর সেই সময় থেকে তিনি বাগদাদে আসা যাওয়া করতেন।
কাজ
তিনি একজন প্রসিদ্ধ লেখক হিসাবে খ্যাত। তাঁর রচনাগুলির অধিকাংশ কালের গর্ভে হারিয়ে গিয়েছে, এর মধ্যে কয়েকটি হল:
মৃত্যু
ফোরাত নদীর তীর ঘেষে বুহাইত নামক স্থানে তিনি মৃত্যুবরণ করেন। তখন তিনি জিহাদ শেষে গাজী বেশে দেশে ফিরছিলেন। রমাজানের চার তারিখ হিজরী ১৮১ সালে তিনি মারা যান। মৃত্যুকালে তার বয়স হয়েছিল তেষট্টি বছর।
তেম্বা বাভুমা
প্রারম্ভিক জীবন
নিউল্যান্ডসের সাউথ আফ্রিকান কলেজ জুনিয়র স্কুলে অধ্যয়ণ করেন। এরপর স্যান্ডটনের সেন্ট ডেভিডস ম্যারিস্ট ইনান্দা হাইস্কুলে পড়াশোনা করেন।
২০০৮ সালে প্রথম-শ্রেণীর ক্রিকেটে ইস্টার্ন প্রভিন্সের বিপক্ষে অভিষেক ঘটে তার। খেলায় তিনি মাত্র চার রান সংগ্রহ করেন। সংক্ষিপ্তকালের জন্য জুটি গড়লেও ডেন ভিলাস করেন তার নিজস্ব সেরা স্কোর।
২০১০-১১ মৌসুমে ফ্রাঞ্চাইজ প্রতিযোগিতায় লায়ন্সের প্রতিনিধিত্ব করেন। সুপারস্পোর্ট সিরিজের প্রথম মৌসুমে ৬০.৫০ গড়ে চার খেলায় ২৪২ রান তোলেন। তন্মধ্যে নাইটসের বিরুদ্ধে করেন অপরাজিত ১২৪* রান। খেলায় তিনি ম্যান অব দ্য ম্যাচের পুরস্কার পান।
ঘরোয়া ক্রিকেটে চমৎকার ক্রীড়াশৈলী উপস্থাপন করায় দক্ষিণ আফ্রিকা এ ক্রিকেট দলের সদস্য হন ও পাঁচ খেলায় অংশ নেন। জুলাই, ২০১২ সালে ডারবানে শ্রীলঙ্কা এ দলের বিপক্ষে প্রথম খেলেন। ঐ বছরেরই আগস্টে আয়ারল্যান্ডে এ দলের সদস্য হিসেবে সফর করেন। কিন্তু দুই খেলার ঐ সিরিজে তিনি তেমন সফলতা পাননি।
খেলোয়াড়ী জীবন
২৬ ডিসেম্বর, ২০১৪ তারিখে সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। দক্ষিণ আফ্রিকার প্রথম কৃষ্ণাঙ্গ ক্রিকেটার হিসেবে সেঞ্চুরি করার কীর্তিগাঁথা রচনা করেন তিনি। ৫ জানুয়ারি, ২০১৬ তারিখে সফরকারী ইংল্যান্ডের বিপক্ষে কেপটাউনে অনুষ্ঠিত সিরিজের দ্বিতীয় টেস্টে অপরাজিত ১০২ রান তুলেন।
৭ নভেম্বর, ২০১৬ তারিখে অস্ট্রেলিয়ার বিপক্ষে প্রথম টেস্ট উইকেট পান।
২০১৯ এএফসি এশিয়ান কাপ
২০১৯ এএফসি এশিয়ান কাপ এএফসি এশিয়ান কাপের ১৭তম আসর যা একটি আন্তর্জাতিক ফুটবল প্রতিযোগিতা যার আয়োজন করে এশিয়ান ফুটবল কনফেডারেশন। আসরটি ৫ জানুয়ারি থেকে ১ ফেব্রুয়ারি পর্যন্ত সংযুক্ত আরব আমিরাতে অনুষ্ঠিত হয়। ১৯৯৬ এর পর এটি তাদের ২য় আসর।
প্রথমবারের মত নতুন নিয়মানুযায়ী মোট ২৪ টি দেশ এ আসরে অংশগ্রহণ করে, যা আগে ২০০৪ থেকে ২০১৫ পর্যন্ত ছিলো ১৬ টি।
স্বাগতিক নির্ধারণ
ইরান ও সংযুক্ত আরব আমিরাত দরপত্র দাখিল করে। ৯ মার্চ ২০১৫ তারিখে এএফসি নির্বাহী পরিষদের একটি সভায় ইউএইকে স্বাগতিক ঘোষণা করা হয়।
ড্র
৪ মে ২০১৮ তারিখে চূড়ান্ত আসরের ড্র দুবাই এর বুর্জ খলিফার একটি হোটেলে অনুষ্ঠিত হয়। সেকেন্ড রাউন্ড থেকে উত্তীর্ণ ১২টি দলকে প্রথম ও দ্বিতীয় পটে রাখা হয় এবং বাকি দলগুলোকে তৃতীয় ও চতুর্থ পটে রাখা হয়।সেখান থেকে ২০১৮ এপ্রিল ফিফা র‍্যাংকিং ব্যবহার করে পট নির্বাচন করা হয়।
চূড়ান্ত ড্র
স্বাগতিক দেশকে প্রথমেই গ্রুপ এ১ এ রেখে ড্র অনুষ্ঠিত হয়। ড্র এর পর গ্রুপ পর্বের অবস্থা:
খেলার পদ্ধতি
এবারের আসরটি ২৪ দলের হওয়ার পদ্ধতিতে কিছুটা পরিবর্তন এসেছে।২৪ টি দলকে ৪ দলের মোট ছয়টি গ্রুপে ভাগ করা হয়।প্রতি গ্রুপের সেরা ২ দল ও সবগুলো গ্রুপ থেকে সেরা ৪ টি ৩য় দল রাউন্ড অফ ১৬ এ খেলার যোগ্যতা অর্জন করবে।এবার কোনো ৩য় স্থান নির্ধারণী খেলা থাকবে না।
অপটিক্স (বই)
External links
Full and free online editions of Newton's Opticks
Manuscript papers by Isaac Newton containing draft of "Opticks"
সিএমওয়াইকে রং মডেল
সি এম ওয়াই কে (CMYK) বর্ণ বা রঙের একটি মানদণ্ড বা প্রতিমান। সাধারণত ছাপাখানাগুলিতে এই প্রতিমান ব্যবহার করা হয়। এই প্রতিমানে চারটি প্রধান রং আছে: সায়ান (Cyan, এক ধরনের সবুজাভ নীল), ম্যাজেন্টা বা নীললোহিত (টকটকে লাল), হলুদ ও কালো। ছাপার সময় এই চারটি রং হতে সমস্ত রং তৈরি হয়ে থাকে।
লাল, নীল ও সবুজ হল মৌলিক রং যাদের থেকে সমস্ত রং তৈরি করা হয়। ঐ তিন রঙের সমন্বয়ে তৈরি রঙকে ছাপার পূর্বে সি এম ওয়াই কে ধরনে পরিবর্তন করে নেয়া হয়। সব ধরনের গ্রাফিক্‌স বা চিত্রলৈখিক-নকশাকরণ সফটওয়্যার এই কাজটি করতে পারে।
কোঠে খড়ক সিং
কাহিনী
কোঠে খড়ক সিং একটি রাজনৈতিক উপন্যাস যার পটভূমি পাঞ্জাবের একটি গ্রাম। এই উপন্যাসে ভারত বিভাজনের পূর্বে ভারতের স্বাধীনতা আন্দোলনের কাহিনী তুলে ধরা হয়েছে। পাঞ্জাবের তৎকালীন আর্থ-সামাজিক ও অর্থনৈতিক পরিবর্তনও এই উপন্যাসে বর্ণিত হয়েছে।
এই উপন্যাসের কাহিনী ও লেখনশৈলী রুশ সাহিত্য দ্বারা অনেকাংশে প্রভাবিত।
প্রকাশ
১৯৮৫ খ্রিস্টাব্দে এই উপন্যাস প্রথম প্রকাশিত হয়। এই উপন্যাসের জন্য রাম সরূপ অঁখি ১৯৮৭ খ্রিস্টাব্দে সাহিত্য অকাদেমি পুরস্কার লাভ করেন। ১০টি ভিন্ন ভাষায় উপন্যাসটি অনূদিত হয়েছে। অবতার সিং জজ এই উপন্যাসের ইংরেজি অনুবাদ করেন।
ময়নাগুড়ি বিধানসভা কেন্দ্র
ময়নাগুড়ি (বিধানসভা কেন্দ্র) ভারতের পশ্চিমবঙ্গ রাজ্যের জলপাইগুড়ি জেলার একটি বিধানসভা কেন্দ্র। এই আসনটি (এসসি) জন্য সংরক্ষিত।
এলাকা
ময়নাগুড়ি (এসসি) বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।
২০১৪ উপ-নির্বাচন
২০১৪ সালে উপ-নির্বাচনে, সর্বভারতীয় তৃণমূল কংগ্রেস এর অনন্ত দেব অধিকারী, বিপ্লবী সমাজতন্ত্রী দল এর দীনবন্ধু রায় (পালু) ৩১,৭৯০ ভোটে পরাজিত করেন। আরএসপি বিধায়ক তৃণমূল কংগ্রেস যোগ দেন এবং নির্বাচনের মুখোমুখি হয়েছিল।
২০১১
২০১১ সালের নির্বাচনে, আরএসপি'র অনন্ত দেব অধিকারী তার নিকটতম প্রতিদ্বন্দ্বী তৃণমূল কংগ্রেসের জুথিক রায় বসুনিয়াকে পরাজিত করে।
১৯৭৭-২০০৬
২০০৬ সালে, ২০০১ সালে এবং ১৯৯৬ সালের রাজ্যের বিধানসভা নির্বাচনে,  আরএসপি'র বাচ্চামোহন রায় ময়নাগুড়ি (এসসি) বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী বিজেপি এর গোকুল কুমার রায়, তৃণমূল কংগ্রেসের পূর্ণপ্রাভা বর্মন এবং  কংগ্রেসের মন্মথ রায় বাসুনিয়াকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।  ১৯৯১ সালে আরএসপি'র নিত্যানন্দ অধিকারী কংগ্রেসের মন্মথ রায় বাসুনিয়াকে পরাজিত করেন।  ১৯৮৭ সালে আরএসপি'র তারক বন্ধু রায় কংগ্রেসের মন্মথ রায় বাসুনিয়াকে পরাজিত করেন।  ১৯৮২ সালে আইসিএসের মৃদুলেন্দ্র দেব রক্ষিত এবং ১৯৭৭ সালে জনতা পার্টির ভবেন্দ্রনাথ রায় হাকিম পরাজিত করেন।
১৯৫৭-১৯৭২
কংগ্রেসের বিজয় কৃষ্ণ মোহান্ত ১৯৭২ সালে এবং ১৯৭১ সালে জয়ী হন।   কংগ্রেসের জজনেশ্বর রায় ১৯৬৯ সালে  এবং ১৯৬৭ সালে জয়ী হন।   কংগ্রেসের কামিনী মোহন রায় ১৯৬২ সালে জয়ী হন।  কংগ্রেসের জজনেশ্বর রায় ১৯৫৭ সালে জয়ী হন।  স্বাধীন ভারতের প্রথম নির্বাচন ১৯৫১ সালে,  কংগ্রেসের সুরেন্দ্রনাথ রায় ময়নাগুড়ি থেকে বিজয়ী হন। কংগ্রেস জজনেশ্বর রায় এবং মঙ্গলদাস ভগত উভয়ই মধ্য দুয়ার যৌথ আসন থেকে জয়ী হন।
১২৯৮
১২৯৮ গ্রেগরীয় বর্ষপঞ্জির একটি সাধারণ বছর।
নজরুল সেতু
নজরুল সেতু (বাস্কিউল ব্রিজ নামেও পরিচিত) কলকাতার খিদিরপুর ডকের উপর নির্মিত একটি সড়ক সেতু। এই সেতুটি কলকাতার গার্ডেনরিচ এলাকাকে খিদিরপুরের সঙ্গে যুক্ত করেছে। এই সেতুটি কার্ল মার্কস সরণির অংশ। এই সেতুর পশ্চিমে খিদিরপুর ডকের উপরে সুইং সেতু অবস্থিত। কলকাতার হেরিটেজ তালিকায় অন্তর্ভুক্ত রয়েছে সেতুটি।
বিশিষ্ট
বিশেষ ধরনের প্রযুক্তিতে তৈরি এই সেতুটি দু'টি পৃথক পাটাতন দিয়ে জোড়া থাকে। সেগুলিকে প্রয়োজনমাফিক ওঠানো এবং নামানো যায়। তাই এর আর এক নাম সুইং ব্রিজ। মূলত খিদিরপুর ডকে জাহাজ চলাচলের সুবিধার্থে এই ধরনের প্রযুক্তির আশ্রয় নেন বন্দর কর্তৃপক্ষ। রাজ্যের মধ্যে একমাত্র কলকাতাতেই এই ধরনের সেতু রয়েছে। সারা দেশে মাত্র তিনটি বাস্কিউল ব্রিজ আছে। তার মধ্যে একটি হল পামবন ব্রিজ। এটি তামিলনাড়ুর রামেশ্বরমে অবস্থিত। আর একটি রয়েছে কেরালার কোচিতে।
সমস্যা
যে সব যন্ত্রাংশ দিয়ে ব্রিজ নির্মিত হয়, তার মেয়াদ অনেক আগেই ফুরিয়েছে। অনেক যন্ত্রপাতিই এখনও আর পাওয়া যায় না। তার জন্য ঘন ঘন সেতুটি বিকল হয়ে পরছে। অনেক সময় সেতুর লিভার ঠিকমতো কাজ করছে না। ২০১৭ সালের অগাস্ট মাসে ৬ এবং ২০১৮ সালের জুন মাসে সেতুর দু'দিকের পাটাতন ঠিকমতো জোড়া না লাগায় গাড়ি চলাচল বন্ধ রাখতে হয়। মেরামতের জন্য প্রায় ৪৮ ঘণ্টার উপর ব্রিজ বন্ধ রাখতে হয়। তার জেরে এলাকায় বিক্ষোভ পর্যন্ত হয়। এ সবের জন্য ব্রিজের উপর দিয়ে জাহাজ চলাচলে যেমন ঝক্কি বাড়ছে, তেমনি গাড়ি চলাচলে সমস্যা হচ্ছে।
পুনর্গঠন
২০১৯ সালে নজরুল সেতুর আমূল সংস্কার করার প্রকল্প নেওয়া হয়। ২০২০ সালে বাস্কিউল ব্রিজ বা নজরুল সেতুর পুনর্গঠনের কাজ শুরু হবে।
মনের দর্শন
মনের দর্শন দর্শনের একটি শাখা যা দেহের সাথে অ্যান্টোলজি, প্রকৃতি এবং মনের সম্পর্ককে অধ্যয়ন করে । মন-শরীর সমস্যা যদিও অন্যান্য বিষয় যেমন সুরাহা করা হয়, মনের দর্শনের একটি দৃষ্টান্ত বিষয়
চেতনা কঠিন সমস্যা, এবং বিশেষ মানসিক প্রকৃতি।   মনের যে দিকগুলি অধ্যয়ন করা হয় তার মধ্যে রয়েছে মানসিক ঘটনা , মানসিক ক্রিয়া , মানসিক বৈশিষ্ট্য , চেতনা , মনের অ্যান্টোলজি, চিন্তার প্রকৃতি এবং মনের দেহের সাথে সম্পর্ক।
দ্বৈতবাদ এবং একত্ববাদ মন-দেহের সমস্যা সম্পর্কিত দুটি কেন্দ্রীয় বিদ্যালয়, যদিও সংক্ষিপ্ত দৃষ্টিভঙ্গি উত্থাপিত হয়েছে যেগুলি এক বা অন্য শ্রেণীর সাথে খুব সুন্দরভাবে খাপ খায় না। দ্বৈতবাদ পশ্চিমা দর্শনে প্রবেশ করল ১৭ম শতাব্দীতে রেনা ডেসকার্টেসকে ধন্যবাদ জানায় । ডেসকার্টসের মতো পদার্থের দ্বৈতবাদীরা যুক্তি দেয় যে মন একটি স্বতন্ত্রভাবে বিদ্যমান পদার্থ , যেখানে সম্পত্তির দ্বৈতবাদীরা মনে করেন যে মন একটি পৃথক বৈশিষ্ট্য যা মস্তিষ্কে উত্থিত হয় এবং হ্রাস করা যায় না, তবে এটি কোনও স্বতন্ত্র পদার্থ নয়
মনবাদ এমন একটি অবস্থান যা মন এবং দেহ অনতাত্ত্বিকভাবে পৃথক সত্তা নয় (স্বতন্ত্র পদার্থ)। এই দৃষ্টিভঙ্গিটি খ্রিস্টপূর্ব ৫ম শতাব্দীতে পারমানাইড দ্বারা পশ্চিমা দর্শনে সমর্থন করেছিলেন এবং পরে ১৭শতকের যুক্তিবাদী বারুচ স্পিনোজা দ্বারা প্রশংসিত হন । পদার্থবিদরা যুক্তি দেখান যে কেবল শারীরিক তত্ত্ব দ্বারা নিয়ন্ত্রিত সত্তা উপস্থিত রয়েছে এবং শারীরিক তত্ত্বের ক্রমবিকাশ অব্যাহত থাকায় মানসিক প্রক্রিয়াগুলি শেষ পর্যন্ত এই সত্তাগুলির ক্ষেত্রে ব্যাখ্যা করা হবে। শারীরবৃত্তরা শারীরিক বৈশিষ্ট্যগুলিতে মানসিক বৈশিষ্ট্য হ্রাস করার সম্ভাবনা সম্পর্কে বিভিন্ন অবস্থান বজায় রাখে (যাদের মধ্যে অনেকে সম্পত্তি দ্বৈতবাদের সুসংগত রূপ গ্রহণ করে),      এবং এই জাতীয় মানসিক বৈশিষ্ট্যের অ্যান্টোলজিকাল অবস্থা অস্পষ্ট।  আদর্শবিদরা মনে করেন যে মনের যা কিছু আছে তা বাহ্যিক জগত হয় নিজেই মানসিক, বা মনের দ্বারা তৈরি একটি মায়া। আর্নস্ট ম্যাক এবং উইলিয়াম জেমসের মতো নিরপেক্ষ মনবাদীরা যুক্তি দেখান যে বিশ্বের যে ঘটনাগুলি তারা প্রবেশ করে তার নেটওয়ার্কের উপর নির্ভর করে মানসিক (মনস্তাত্ত্বিক) বা শারীরিক হিসাবে বিবেচনা করা যেতে পারে, এবং স্পিনোজার মতো দ্বৈত-দৃষ্টিভঙ্গি দেখাচ্ছেঅন্য কিছু, নিরপেক্ষ পদার্থ আছে এমন অবস্থানটি মেনে চলেন এবং পদার্থ এবং মন উভয়ই এই অজানা পদার্থের বৈশিষ্ট্য। বিংশ এবং একবিংশ শতাব্দীর সবচেয়ে সাধারণ জীবগুলি হ'ল সমস্তই দৈহিকতার বিভিন্নতা; এই অবস্থানগুলির মধ্যে রয়েছে আচরণবাদ, প্রকার পরিচয় তত্ত্ব , ব্যতিক্রমী মনোবাদ এবং কার্যকারিতা ।
মনের বেশিরভাগ আধুনিক দার্শনিকরা হ্রাসকারী পদার্থবাদী বা অ-হ্রাসকারী পদার্থবাদী অবস্থান গ্রহণ করেন, তাদের বিভিন্ন উপায়ে ধরে রাখেন যে মন শরীর থেকে আলাদা কিছু নয়। এই পদ্ধতিগুলি বিজ্ঞানগুলিতে, বিশেষত সমাজবিজ্ঞান, কম্পিউটার বিজ্ঞান (বিশেষত কৃত্রিম বুদ্ধিমত্তা ), বিবর্তনীয় মনোবিজ্ঞান এবং বিভিন্ন স্নায়ুবিজ্ঞানের ক্ষেত্রে বিশেষভাবে প্রভাবশালী ছিল ।   হ্রাসকারী পদার্থবিদরা দৃ .়ভাবে দাবি করেছেন যে সমস্ত মানসিক অবস্থা এবং বৈশিষ্ট্যগুলি অবশেষে শারীরবৃত্তীয় প্রক্রিয়া এবং রাষ্ট্রগুলির বৈজ্ঞানিক বিবরণ দ্বারা ব্যাখ্যা করা হবে।   অ-হ্রাসকারী পদার্থবিদদের যুক্তি রয়েছে যে যদিও মন কোনও পৃথক পদার্থ নয় তবেশারীরিক বৈশিষ্ট্যগুলিতেমানসিক বৈশিষ্ট্যগুলি অবিচ্ছিন্ন or শারীরিক বিজ্ঞানের নিম্ন স্তরের ব্যাখ্যা  অব্যাহত নিউরো-বৈজ্ঞানিক অগ্রগতি এই বিষয়গুলির কয়েকটি স্পষ্ট করতে সহায়তা করেছে; তবে এগুলি সমাধান করা অনেক দূরে। মনের আধুনিক দার্শনিকরা জিজ্ঞাসা অব্যাহত রাখেন যে কীভাবে বিষয়গত গুণাবলী এবংমানসিক অবস্থা এবং সম্পত্তিগুলির ইচ্ছাকৃততাকে প্রাকৃতিকতার দিক দিয়ে ব্যাখ্যা করা যেতে পারে।
মন – শরীরের সমস্যা
আমাদের উপলব্ধিযোগ্য অভিজ্ঞতাগুলি উদ্দীপনাগুলির উপর নির্ভর করে যা বাহ্যিক বিশ্ব থেকে আমাদের বিভিন্ন সংবেদনশীল অঙ্গগুলিতে উপস্থিত হয় এবং এই উদ্দীপনাগুলি আমাদের মানসিক অবস্থার পরিবর্তন ঘটায়, শেষ পর্যন্ত আমাদের একটি সংবেদন অনুভব করে, যা আনন্দদায়ক বা অপ্রীতিকর হতে পারে। উদাহরণস্বরূপ, এক টুকরো পিৎজার জন্য কারও আকাঙ্ক্ষা সেই ব্যক্তিকে তার শরীরে একটি নির্দিষ্ট পদ্ধতিতে এবং একটি নির্দিষ্ট দিকে নিয়ে যেতে চায় যা সে চায় সেগুলি অর্জন করার জন্য। তাহলে প্রশ্নটি হল কীভাবে বৈদ্যুতিন রাসায়নিক বৈশিষ্ট্য ব্যতীত ধূসর পদার্থের একগুচ্ছ ধূসর পদার্থ থেকে সচেতন অভিজ্ঞতা অর্জন সম্ভব হয়।
সম্পর্কিত সমস্যা হ'ল কীভাবে কারও প্রস্তাবিত দৃষ্টিভঙ্গি (যেমন বিশ্বাস এবং আকাঙ্ক্ষাগুলি) সেই ব্যক্তির নিউরনগুলিকে আগুন এবং পেশীগুলিকে সংকুচিত করে তোলে। এগুলিতে এমন কিছু ধাঁধা রয়েছে যা অন্তত রেনে ডেসকার্টসের সময় থেকেই জ্ঞানবিজ্ঞানী এবং মনের দার্শনিকদের মুখোমুখি হয়েছিল ।
মন-দেহের সমস্যার দ্বৈতবাদী সমাধান
দ্বৈতবাদ মন এবং পদার্থ (বা শরীর ) এর মধ্যে সম্পর্ক মতামতের একটি সেট । এটি দাবী দিয়ে শুরু হয় যে মানসিক ঘটনাটি কিছু ক্ষেত্রে, শারীরিকভাবে হয় । মন শরীর দ্বৈতবাদ নিকটতম পরিচিত গঠন এক পূর্ব প্রকাশ করা হয়েছিল সাংখ্য এবং যোগব্যায়াম বিদ্যালয় হিন্দু দর্শনের ৬৫০ খিস্টাব্দে, যা মধ্যে বিশ্বের বিভক্ত Purusha (মন / আত্মা) এবং প্রকৃতি (উপাদান পদার্থ) । বিশেষ করে, যোগ সূত্র এর পতঞ্জলির মনের প্রকৃতির একটি বিশ্লেষণাত্মক পদ্ধতির উপস্থাপন করে।
পশ্চিমা দর্শন, দ্বৈতবাদী ধারণা নিকটতম আলোচনার লেখায় হয় প্লেটো যারা বজায় যে মানুষের "বুদ্ধিমত্তা" (মন বা আত্মার একটি অনুষদ), সঙ্গে চিহ্নিত করা যায়নি অথবা, তাদের শারীরিক শরীর পদ ব্যাখ্যা। তবে দ্বৈতবাদের সর্বাধিক পরিচিত সংস্করণ হলেন রেনা ডেসকার্টেস (১৬৪১) এর কারণে এবং মনে করেন যে মন একটি বর্ধিত, অ-শারীরিক পদার্থ, চেতনা এবং আত্ম-সচেতনতার সাথে মনের স্পষ্টরূপে সনাক্তকারী প্রথম ছিলেন ডেসকার্টেস, এবং এটি মস্তিষ্ক থেকে পৃথক করা, যা ছিল বুদ্ধিমত্তার আসন। তাই তিনিই প্রথম মন-দেহের সমস্যাটি সেই আকারে তৈরি করেছিলেন যার আকারে এটি আজও বিদ্যমান।
দ্বৈতবাদের পক্ষে যুক্তি
দ্বৈতবাদের পক্ষে সর্বাধিক ব্যবহৃত যুক্তিটি সাধারণ জ্ঞানের অন্তর্নিবেশকে আবেদন করে যে সচেতন অভিজ্ঞতা জড় পদার্থ থেকে পৃথক। যদি মন জিজ্ঞাসা করা হয়, গড় ব্যক্তি সাধারণত তাদের নিজের, তাদের ব্যক্তিত্ব, তাদের আত্মা বা এই জাতীয় কোনও সত্তার সাথে সনাক্ত করে প্রতিক্রিয়া জানায় । তারা প্রায় অবশ্যই অস্বীকার করবে যে মনটি কেবল মস্তিষ্ক, বা বিপরীতভাবে, এই ধারণাটি আবিষ্কার করে যে খেলায় কেবলমাত্র একটি অ্যান্টোলজিকাল সত্তা খুব যান্ত্রিক বা কেবল বোধগম্য নয়। মনের অনেক আধুনিক দার্শনিক মনে করেন যে এই স্বজ্ঞাগুলি বিভ্রান্তিকর এবং আমাদের আমাদের সমালোচনামূলক অনুষঙ্গগুলি ব্যবহারিক অভিজ্ঞতা সহ ব্যবহার করা উচিতবিজ্ঞান থেকে, এই অনুমানগুলি পরীক্ষা করার জন্য তাদের কোন বাস্তব ভিত্তি আছে কিনা তা নির্ধারণ করতে।